เรียนออนไลน์ พร้อมกันหรือยัง ฟัง 3 มุมทั้งครู ผู้ปกครอง เด็กนักเรียน
เรียนออนไลน์ เริ่มวันที่ 18 พ.ค.63 เด็กๆ พร้อมกันหรือยัง ฟัง 3 มุมทั้งครู ผู้ปกครอง และเด็ก พบปัญหาหลายจุดก่อนเริ่มเรียนจากกรณีการแพร่ระบาดของไวรัสโควิด-19 ทำให้กระทรวงศึกษาธิการเลื่อนเปิดเทอมจากเดือน พ.ค. เป็นวันที่ 1 ก.ค. 63 พร้อมกันทั้งประเทศ โดยวันที่ 18 พ.ค.63 นี้จะเริ่มการถ่ายทอดสัญญาณ การเรียนออนไลน์ ผ่าน ช่องทีวีดิจิทัล 17ล่าสุด เมื่อวันที่ 17 พ.ค. 63 ผู้สื่อข่าวรายงานว่า ในโลกออนไลน์ มีการพูดถึง การเรียนออนไลน์กันเป็นจำนวนมาก ส่งผลให้ #เรียนออนไลน์ ขึ้นเทรนด์ในทวิตเตอร์ รวมถึงในเฟซบุ๊กก็พูดถึงเรื่องนี้ เช่นกันโดย Jatupol Boriboon ได้โพสต์เฟซบุ๊ก เล่าว่า ยายพาหลานเดินมาถามว่า มีโทรศัพท์ราคาไม่เกิน 2000 ไหม เลยถามยายว่าซื้อให้น้องใช้หรอ ยายบอกว่าน้องต้องเอาไปใช้เรียนออนไลน์ แต่ยายมีเงินแค่ 2000 สิ่งที่แนะนำยายได้ดีที่สุดคือให้ยายลองไปดูเครื่องพร้อมโปรดู แต่ยายก็ต้องมาจ่ายค่าเน็ตให้เค้าทุกเดือนอีก คือ อยากจะบอกว่านโยบายเรียนแบบออนไลน์มันดีครับแต่บางคนที่เค้าไม่มีเงินจริงๆ เค้าก็เดือดร้อน เด็กเรียนประถมส่วนใหญ่ไม่มีมือถือกันอยู่แล้ว พอต้องมาเรียนออนไลน์แบบนี้ ก็ต้องเดือดร้อนผู้ปกครอง จริงอยู่ว่ามันเรียนทางทีวีได้ แต่ถ้าบ้านเค้าไม่มีทีวีล่ะ เผื่อเรียนเสร็จแล้วครูสั่งการบ้านแบบออนไลน์ อยากให้เด็กได้เรียนปกติ มันคือสิ่งที่ดีครับ แต่มันจะดีกว่าถ้าผู้ปกครองไม่เดือดร้อนไปกว่านี้ (คลิกต้นฉบับที่นี่)อย่างไรก็ตาม ทีมข่าวไทยรัฐออนไลน์ ได้รับการเปิดเผยจาก คุณครูโรงเรียนหนึ่งว่า ช่วงที่ผ่านมา เราได้ทำแบบสอบถามและติดต่อกับผู้ปกครองในโรงเรียนว่าใครมีความพร้อมที่จะเรียนออนไลน์บ้าง เช่น มีอินเทอร์เน็ต หรือโทรทัศน์ บ้างไหม จากนั้นก็จะเก็บข้อมูลเพื่อทำส่งแบบฝึกหัดแบบออนไลน์ และแนะนำให้เปิดช่องทีวีของ DLTVทั้งนี้ หากผู้ปกครองคนไหนไม่มีความพร้อมที่จะให้บุตรหลานเรียนออนไลน์ ทางคุณครูก็จะไปหาที่บ้านเพื่อนำแบบฝึกหัด และใบงานแต่ละกลุ่มสาระวิชา ไปให้โดยจะโทรศัพท์เพื่อติดตามผลตลอด รวมถึงไปเยี่ยมที่บ้านด้วยครูก็ยอมรับนะการเรียนออนไลน์ ก็ไม่ได้เหมาะกับเด็กทุกคนจริงๆ โดยเฉพาะเด็กอนุบาล 1 จนถึงชั้น ป.3 เพราะเราไม่ได้เน้นสอนวิชาการ ซึ่งเด็กในวัยนี้เราเน้นสอนเรื่องทักษะการใช้ชีวิตมากกว่าและการเรียนในชั้นเรียนน่าจะตอบโจทย์ที่สุด ที่สำคัญการทำแบบฝึกหัดผ่านออนไลน์เราตรวจสอบไม่ได้ว่า เด็กทำเอง หรือ ให้ใครทำหรือเปล่าขณะที่ผู้ปกครองรายหนึ่ง เปิดเผยว่า ที่บ้านก็มีพร้อมทั้งอินเทอร์เน็ต โทรศัพท์มือถือ และทีวี เราก็พร้อมที่จะให้เขาเรียน แต่ปัญหา คือ ความตั้งใจของเด็กมากกว่า อีกอย่างเด็กบางคนก็อยู่กับปู่ ย่า ตา และยาย บางคนก็สูงอายุแล้วตามเด็กไม่ทันอีก ในฐานะผู้ปกครองก็คงต้องกวดขันกว่าเดิมทางด้าน เด็กนักเรียนเอง ได้แสดงความเห็นผ่าน#เรียนออนไลน์ในทวิตเตอร์ โดยสรุปได้ดังนี้- ที่บ้านมีทุกอย่างแต่ก็ไม่อยากเรียนออนไลน์ เพราะยังไงตอนเปิดเทอมก็ต้องเรียนชดเชยอยู่ดี และจะมาเรียนออนไลน์ทำไม- เรียนปกติยังไม่รู้เรื่องเลย เรียนออนไลน์จะไปถามใคร-เรียนออนไลน์ไม่สนุก- อุปกรณ์ไม่พร้อมเท่าไร แต่ก็ต้องเรียน- เรียนออนไลน์ก็ดีได้ทบทวนก่อนไปเรียนจริงในชั้นเรียน
เรียนออนไลน์ เริ่มวันที่ 18 พ.ค.63 เด็กๆ พร้อมกันหรือยัง ฟัง 3 มุมทั้งครู ผู้ปกครอง และเด็ก พบปัญหาหลายจุดก่อนเริ่มเรียน 
เรียนออนไลน์,โควิด-19,เด็กเรียนออนไลน์,กระทรวงศึกษาธิการ,DLTV,ข่าวทั่วไป